**RIIGIABI JA VÄHESE TÄHTUSEGA ABI ANDMETE REGISTRILE ESITAMISE LEPING {regNumber}**

**Rahandusministeerium,** registrikood 70000272, asukoht Suur- Ameerika 1, 10122 Tallinn, keda esindab rahandusministri 12. märtsi 2012 käskkirjaga nr 43 antud volituse alusel halduspoliitika asekantsler Kaur Kajak (edaspidi ka *vastutav töötleja* või *pool*) ja

**Maaelu Teadmuskeskus,** registrikood 70000869, asukoht J. Aamisepa tn 1, 48309 Jõgeva vald, keda esindab Maaelu Teadmuskeskuse direktori 14.12.2023. a käskkirja nr 1-1/98 „Volituste andmine dokumentide allkirjastamiseks ning asedirektorite asendamise kord“ alusel Pille Koorberg (edaspidi ka *abi andja* või *pool*)

edaspidi koos nimetatud *pooled*,

sõlmisid alljärgneva lepingu (edaspidi *leping*):

**1. LEPINGU OBJEKT**

Lepingu objektiks on abi andja poolt riigiabi ja vähese tähtsusega abi registrile (edaspidi *register*) Vabariigi Valitsuse 5. juuni 2012 määruse nr 41 „Riigiabi ja vähese tähtsusega abi registri põhimäärus” alusel andmete esitamine ja isikuandmete kaitse tagamine.

**2. ABI ANDJA KOHUSTUSED JA ÕIGUSED**

2.1. Abi andja on kohustatud:

2.1.1. esitama registrile riigiabiga seotud andmed abimeetme ja antud abi kohta 15 (viieteist) tööpäeva jooksul ning vähese tähtsusega abiga seotud andmed abimeetme ja antud abi kohta 5 (viie) tööpäeva jooksul abi andmisest arvates. Abi andmise aeg on aeg, millal abi saajal tekib õiguslik alus abi saada;

2.1.2. esitama registrile andmed riigiabi väljamakse(te) kohta 15 (viieteist) tööpäeva jooksul ning vähese tähtsuse abi väljamakse(te) kohta 5 (viie) tööpäeva jooksul väljamakse(te) tegemisest või abi toetusekvivalendi arvutamisest arvates;

PALUME ASENDADA alljärgnevaga:

2.1.2. esitama registrile andmed riigiabi väljamakse(te) kohta 30 (kolmekümne) tööpäeva jooksul ning vähese tähtsuse abi väljamakse(te) kohta 20 (kahekümne) tööpäeva jooksul väljamakse(te) tegemisest;

2.1.3. järgima isikuandmete töötlemisel lepingus, isikuandmete kaitse seaduses ja avaliku teabe seaduses sätestatud nõudeid;

* + 1. juhul, kui andmete sisestamine ei toimu käsitsi, esitama andmed vastavalt avaliku teabe seaduse alusel kehtestatud infosüsteemide andmevahetuskihi nõuetele;
		2. teatama vastutavale töötlejale kirjalikult, kes on abi andja poolne registri peakasutaja (nimi, ametikoht, kontaktandmed) ja tema asendaja ning andma kirjalikult teada peakasutaja isiku muutumisest.

2.2. Abi andjal on õigus:

2.2.1. saada vastutavalt töötlejalt andmete esitamiseks vajalikke selgitusi ja informatsiooni;

2.2.2. anda oma lepingujärgseid kohustusi kolmandatele isikutele üle Rahandusministeeriumi eelneval kirjaliku nõusolekul, kuid üksnes antud abi, abi väljamaksete ja broneeringutega seotud andmete registrile esitamise osas;

* 1. Abi andja peakasutaja pöördub registri kasutaja(te) õiguste loomise ja lõpetamise küsimustes aadressile riigiabi@fin.ee.

**3. RAHANDUSMINISTEERIUMI KOHUSTUSED JA ÕIGUSED**

3.1. Rahandusministeerium kohustub:

3.1.1. kandma riigiabiga ja vähese tähtsusega abiga seotud andmed registrisse 5 (viie) tööpäeva jooksul andmete registrile esitamisest arvates;

3.1.2. tagama registriga seotud juhendmaterjalide väljatöötamise ja abi andjate koolitamise;

3.1.3. järgima isikuandmete töötlemisel lepingus, isikuandmete kaitse seaduses ja avaliku teabe seaduses sätestatud nõudeid;

3.1.4. järgima registriandmete kaitseks Vabariigi Valitsuse 9. detsembri 2022 määrusega nr 121 „Võrgu- ja infosüsteemide küberturvalisuse nõuded“ kehtestatud nõudeid.

* 1. Rahandusministeeriumil on õigus küsida abi andjalt registrile esitatud andmetega seoses täiendavaid selgitusi ja registriandmete alusdokumente.
	2. Rahandusministeeriumi korraldab abi andja peakasutaja(te) ja kasutaja(te) ning Rahandusministeerium kasutaja(te) registri õiguste küsimuste lahendamise, esitades teeninduspalve Riigi Info- ja Kommunikatsioonitehnoloogia Keskusele.

**4. KONFIDENTSIAALSUSKOHUSTUS**

Pooled kohustuvad tagama töödeldavate isikuandmete konfidentsiaalsuse, hoidma saladuses ning mitte edastama kolmandatele isikutele teavet, mis on neile teatavaks saanud lepingulisi kohustusi täites või juhuslikult v.a seaduses sätestatud juhul. Konfidentsiaalsuskohustus kehtib ka pärast lepingu lõppemist õigusaktides ettenähtud tähtajani.

**5. TEADETE EDASTAMINE**

5.1.Lepinguga seotud teated edastatakse teisele poolele lepingus märgitud e-posti aadressil. Aadressi muutusest on pool kohustatud koheselt informeerima teist poolt.

5.2.Pool kohustub koheselt teisele poolele teatama kõikidest teadaolevatest lepingu täitmist takistatavatest asjaoludest.

5.3**.** Teated edastatakse poolte järgmistele e-posti aadressidele:

Rahandusministeerium: riigiabi@fin.ee;

Abi andja: info@metk.agri.ee

**6. VASTUTAVAD ISIKUD JA REGISTRI PEAKASUTAJAD**

6.1.Pooled määravad vastutava isiku lepingu täitmiseks. Vastutava isiku muutumisel informeeritakse sellest viivitamatult kirjalikult teist poolt.

6.2.Rahandusministeeriumi vastutav isik lepingu täitmisel on Tarmo Porgand (telefon 5885 1477, e‑post tarmo.porgand@fin.ee;

6.3.Rahandusministeeriumi registri peakasutaja registri pidamisel on Ljudmila Sokolnikova (telefon 58 654655, e-post ljudmilla.sokolnikova@fin.ee).

6.4.  **Maaelu Teadmuskeskuse** vastutav isik lepingu täitmisel ja peakasutaja registri pidamisel on Pille Koorberg (telefon 518 5545, e‑post: pille.koorberg@metk.agri.ee).

**7. LÕPPSÄTTED**

* 1. Leping jõustub selle sõlmimisel. Leping loetakse sõlmituks hilisemast allakirjutamise kuupäevast.
	2. Leping on sõlmitud tähtajatult.
	3. Lepingu lõpetamisest teatab pool kirjalikult teisele poolele ette vähemalt ühe kuu. Lepingu lõpetamine vormistatakse kirjalikult.
	4. Leping on allkirjastatud digitaalselt.

/allkirjastatud digitaalselt/ /allkirjastatud digitaalselt/

Kaur Kajak Pille Koorberg

Rahandusministeerium Maaelu Teadmuskeskus